ไมดุม

**มีดุม**, **มายดุม** หรือ **ไมดุม** (อาหรับ: ميدوم, อียิปต์โบราณ: *Mr(y)-Jtmw*, แปลว่า  'เป็นที่รักแห่งอาตุม', กรีกโบราณ: Μοι(ε)θυμις) เป็นแหล่งโบราณคดีในบริเวณอียิปต์ล่าง ประกอบด้วยพีระมิดขนาดใหญ่และแมสตาบาที่สร้างด้วยอิฐโคลนหลายหลัง และมีพีระมิดเป็นพีระมิดทรงตรงแห่งแรกของอียิปต์ แต่ได้พังทลายลงบางส่วนในสมัยโบราณ พื้นที่นี้ตั้งอยู่ประมาณ 72 กิโลเมตร (45 ไมล์) ทางตอนใต้ของกรุงไคโรในปัจจุบัน

## พีระมิด
left|thumb|โครงสร้างของพีระมิด
พีระมิดที่ไมดุมเชื่อว่าเป็นเพียงพีระมิดแห่งที่สองที่สร้างขึ้นหลังจากพีระมิดแห่งดโจเซอร์ และเดิมทีอาจถูกสร้างขึ้นสำหรับฟาโรห์ฮูนิ ซึ่งเป็นฟาโรห์พระองค์สุดท้ายของราชวงศ์ที่สาม และดำเนินการสร้างต่อในรัชสมัยของฟาโรห์สเนเฟอร์อู เนื่องจากลักษณะที่ผิดปกติ พีระมิดจึงถูกเรียกว่า *อัล-ฮะรัม อัล-กัดตะอับ* ในภาษาอาหรับอียิปต์ หรือพีระมิดเทียม 

ในส่วนการขยายพีระมิดครั้งที่สองได้เปลี่ยนจากการออกแบบพีระมิดขั้นบันไดดั้งเดิมให้เป็นพีระมิดแท้ (ลักษณะพีระมิดอียิปต์ที่คุ้นกันในปัจจุบัน) โดยเติมชั้นด้วยหินปูน ถึงแม้ว่าวิธีการดังกล่าวจะสอดคล้องกับการออกแบบพีระมิดแท้อื่นๆ แต่พีระมิดที่ไมดุมกลับก็ได้รับผลกระทบจากข้อผิดพลาดในการก่อสร้าง ประการแรก ชั้นนอกวางอยู่บนทราย ไม่ใช่หินเหมือนชั้นใน ประการที่สอง พีระมิดขั้นบันไดด้านในได้รับการออกแบบเป็นขั้นตอนสุดท้าย ดังนั้นพื้นผิวด้านนอกจึงถูกขัดเงาและพื้นของขั้นบันไดไม่ได้อยู่ในแนวนอน แต่หลุดออกไปด้านนอก ซึ่งได้ทำลายความมั่นคงอย่างรุนแรงและมีแนวโน้มที่จะทำให้เกิดการพังทลายของพีระมิดไมดุมในขณะที่มีฝนห่าใหญ่ขณะที่อาคารยังอยู่ระหว่างการก่อสร้าง

ฟรังค์ มงนิเยร์ และคนอื่นๆ เชื่อว่าพีระมิดยังไม่พังทลายจนกระทั่งสมัยราชอาณาจักรใหม่ แต่ปรากฏข้อเท็จจริงหลายประการที่ขัดแย้งกับข้อสันนิษฐานดังกล่าว คือ พีระมิดแห่งไมดุมดูเหมือนจะสร้างไม่แล้วเสร็จสมบูรณ์ นับตั้งแต่รัชสมัยของฟาโรห์สเนเฟอร์อูจนถึงราชวงศ์ที่สิบสอง พีระมิดที่สร้างทั้งหมดจะวิหารรับพระบรมศพ ซึ่งไม่ได้ถูกสร้างในพีระมิดที่ไมดุม วิหารบูชาพระบรมศพ ซึ่งถูกพบอยู่ใต้ซากปรักหักพังที่ฐานของพีระมิด ดูเหมือนจะสร้างไม่เสร็จเช่นกัน ผนังยังถูกขัดเงาเพียงบางส่วนเท่านั้น จารึกศิลาสองชิ้นข้างในซึ่งปกติจะปรากฏพระนามของฟาโรห์แต่กลับไม่ปรากฏเลย ห้องฝังพระบรมศพภายในพีระมิดนั้นยังไม่เสร็จสมบูรณ์ โดยมีผนังดิบและฐานไม้ที่ยังคงอยู่ ซึ่งมักจะถูกถอดออกหลังจากการก่อสร้างแล้ว มาสตาบาบริวารไม่เคยถูกใช้งานหรือสร้างเสร็จเลย และไม่พบการฝังศพตามปกติ ในที่สุด การตรวจสอบครั้งแรกของพีระมิดแห่งไมดุมก็พบทุกสิ่งใต้พื้นผิวของกองเศษหินหรืออิฐที่ยังคงสภาพสมบูรณ์ หินจากที่กำบังชั้นนอกถูกขโมยไปหลังจากที่ขุดพบเท่านั้น ซึ่งทำให้เป็นไปได้ว่าพีระมิดจะเสียหายอย่างหนักมากกว่าแบบค่อยเป็นค่อยไป การพังทลายของพีระมิดดังกล่าวในรัชสมัยของฟาโรห์สเนเฟอร์อูเป็นสาเหตุที่เป็นไปได้สำหรับการเปลี่ยนแปลงจากมุมเอียง 54 มาเป็นมุมเอียง 43 องศาของพีระมิดแห่งที่สองของพระองค์ที่ดาห์ชูร์ หรือพีระมิดโค้งงอ

เมื่อการสำรวจของนโปเลียนในปี ค.ศ. 1799 พีระมิดไมดุมเหลือเพียงสามชั้นในปัจจุบัน โดยทั่วไปสันนิษฐานว่าพีระมิดยังคงมีห้าขั้นอยู่ในคริสต์ศตวรรษที่สิบห้า และค่อยๆ พังทลายลงไปอีก เพราะอัล-มักรีซีอธิบายว่า มันดูเหมือนภูเขาห้าขั้น แต่เม็นเดิลส์โซนได้อ้างว่าอาจจะเป็นผลมาจากการแปลแบบละเอียดๆ และคำพูดของอัล-มักรีซีจะแปลเป็น "ภูเขาห้าชั้น" จะถูกต้องกว่า ซึ่งเป็นคำอธิบายที่ตรงกับสถานะปัจจุบันของพีระมิดที่มีผนังก่ออิฐแตกต่างกันสี่แถบที่ฐานและขั้นบันไดด้านบน
ไฟล์:.Pirámide_escalonada_de_Meidum.jpg|พีระมิดขั้นบันไดแห่งไมดุมในช่วงราชวงศ์ที่สี่จากหอจดหมายเหตุพิพิธภัณฑ์บรู๊คลิน
ไฟล์:MeidumPyramidPassage.JPG|ทางเดินในพีระมิดไมดุม
ไฟล์:Meidum_Pyramid_S10.08_Gizeh,_image_9942.jpg|พีระมิดขั้นบันไดแห่งไมดุมในช่วงราชวงศ์ที่สี่จากหอจดหมายเหตุพิพิธภัณฑ์บรู๊คลิน


## การสำรวจพีระมิด
thumb|แผนที่อียิปต์ล่างโบราณแสดงที่ตั้งของไมดุม
พีระมิดไมดุมถูกขุดโดยจอห์น เช เพอร์ริงในปี ค.ศ.1837, เล็พซิอุส ในปี ค.ศ. 1843 และจากนั้นฟลินเดอรส์ พีทรีในช่วงคริสต์ศตวรรษที่ 19 ซึ่งพบว่ามีการตั้งวิหารบูชาพระบรมศพโดยหันหน้าไปทางทิศตะวันออก ในปี ค.ศ. 1920 ลุดวิก บอร์ชาร์ดท์ได้ศึกษาพื้นที่ดังกล่าวเพิ่มเติม ตามด้วยอลัน โรว์ในปี ค.ศ. 1928 และตามด้วยอะลี อัลคอลีในปี ค.ศ. 1970

พีระมิดอยู่ในสภาพเป็นซากปรักหักพัง โดยมีโครงสร้างสูง 213 ฟุต (65 เมตร) และทางเข้าอยู่ในแนวเหนือ-ใต้ โดยทางเข้าอยู่ทางเหนือสูง 66 ฟุต (20 เมตร) เหนือระดับพื้นดินในปัจจุบัน ทางเดินลงที่สูงชันยาว 57 ฟุต (17 เมตร) นำไปสู่ทางเดินในแนวนอน ซึ่งอยู่ต่ำกว่าระดับพื้นดินเดิมเล็กน้อย ที่นำไปสู่ห้องฝังศพ ซึ่งห้องดังกล่าวไม่น่าจะถูกใช้สำหรับการฝังศพใดๆ

ฟลินเดอรส์ พีทรีเป็นนักไอยคุปต์วิทยาคนแรกที่สร้างข้อเท็จจริงเกี่ยวกับขนาดและสัดส่วนการออกแบบดั้งเดิมของพีระมิด ในรูปแบบพีระมิดเมื่อยุติการสร้างแล้ว พีระมิดมีขนาด 1,100 ศอก 0.523 ม. โดยรอบสูง 175 ศอก ดังนั้นจึงแสดงสัดส่วนเดียวกับมหาพีระมิดที่กิซา และดังนั้นจึงมีสัญลักษณ์รูปวงกลมเหมือนกัน พีทรีได้เขียนในรายงานการขุดค้นปี ค.ศ. 1892 ว่า "เราจะเห็นว่ามีทฤษฎีที่คล้ายคลึงกันทุกประการสำหรับมิติของพีระมิดไมดุมและมหาพีระมิด ซึ่งในแต่ละอัตราส่วนโดยประมาณ 7:44 ถูกนำมาใช้ ดังที่ อ้างถึงรัศมีและวงกลม ... "สัดส่วนเหล่าดังกล่าวเท่ากับหน้าด้านนอกทั้งสี่ที่ลาดเอียงเข้าในอย่างแม่นยำที่มุม 51.842 องศาหรือ 51°50'35" ซึ่งชาวอียิปต์โบราณเข้าใจและแสดงออกว่าเป็นความชันที่ 51⁄ 2 ฝ่ามือ


File:Fragment of a limestone stela. Inscribed for the accountant of cattle Pahemy and his wife Iniuset. 18th Dynasty. From tomb 34 at Meidum, Egypt. The Petrie Museum of Egyptian Archaeology, London.jpg|ชิ้นส่วนของจารึดหินปูน ซึ่งเป็นจารึกบัญชีปศุสัตว์ของพาเฮมิ และอินิอูเซต ภรรยาของเขาจากช่วงราชวงศ์ที่สิบแปด จากหลุมฝังศพ หมายเลข 34 ในเมืองไมดุม ประเทศอียิปต์ พิพิธภัณฑ์โบราณคดีอียิปต์พีทรี กรุงลอนดอน
File:Mortuary Temple at Meidum.jpg|วิหารบูชาพระบรมศพของพีระมิดไมดุม
File:Piece of waste limestone. Accounts, in black ink, by workmen of the number of stone blocks delivered for the Meidum Pyramid. 4th Dynasty. From Pyramid waste, mastaba 17 at Meidum, Egypt. The Petrie Museum of Egyptian Archaeology, London.jpg|เศษหินปูน บันทึกด้วยหมึกสีดำโดยคนงานเกี่ยวกับจำนวนบล็อกหินที่ส่งมอบให้กับพีระมิดไมดุม จากสมัยราชวงศ์ที่สี่ จากเศษซากพีระมิด บริเวณมาสตาบา หมายเลข 17 ที่ไมดุม ประเทศอียิปต์ พิพิธภัณฑ์โบราณคดีอียิปต์พีทรี กรุงลอนดอน
File:MeidumMastaba16SouthSide.jpg|ภาพของพีระมิดไมดุมจากมาสตาบาของเนเฟอร์มาอัต


## อ้างอิง


## บรรณานุกรม

* 
* 
* 
* 
* 
* 
* Meidum: Site of the Broken Pyramid & Remnants of the First True Pyramid- Virtual-Egypt 
* John Legon article on the Architectural Proportions of the Pyramid of Meidum 

## แหล่งข้อมูลอื่น

* Arnold, Dieter (1991). *Building in Egypt: Pharaonic Stone Masonry*. Oxford: Oxford University Press. 
* Jackson, K. & Stamp, J. (2002). *Pyramid: Beyond Imagination. Inside the Great Pyramid of Giza*. London: BBC Worldwide. 

หมวดหมู่:พีระมิดอียิปต์โบราณ
หมวดหมู่:แหล่งโบราณคดีในประเทศอียิปต์